Igatahes, pakk oli super! Tänan sind, Anneli! Lapsed hakkasid kohe kilkama, kui nägid seebimullitajaid   Ja Draakoni kommid on neil suured lemmikud nagu vahvlidki.  Sellest, et sa mererohelist ei suutnud tuvastada, ja hoopis sinise paki saatsid, pole midagi - ka sinine värv meeldib mulle väga. See köögikäterätik on nii ilus ja sobib mu kööki kenasti, mööbel nimelt helesinine   Ise ma viimasel ajal polegi ühtki käterätikupitsi teinud, kuid need meeldivad mulle väga. Steinbach Wolle Capri on mõnus lõng, selline toon on armas ja pean hakkama kohe mõtlema, mida  sellest tegema hakkan! Lilleseemned olid ka täiesti kümnesse, eriti ohakad, need on kihvtid lilled ja neid saab kuivatada. Ja pärlid… Nendega ma tuunin nähtavasti oma suvekotti, mis ka sinakates toonides   Heegeldatud pall ja pusle leiavad ka kindla peale kasutust.